**Ajka Város Önkormányzata Képviselő-testületének 14/2023. (IV. 29.) önkormányzati rendelete**

**az önkormányzat 2023. évi költségvetéséről szóló 5/2023. (II.15.) önkormányzati rendelet módosításáról**

Ajka város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőt rendeli el:

**1. §**

A 2023. évi költségvetéséről szóló 5/2023. (II. 15.) önkormányzati rendelet 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2023. évi

*a)* a költségvetés

*aa)* bevételi főösszegét 13.700.387.000 forintban,

*ab)* kiadási főösszegét 15.540.481.000 forintban,

*ac)* a hiányt 1.840.094.000 forintban,

*b)* finanszírozási előirányzat

*ba)* bevételi összegét 3.345.794.000 forintban,

*bb)* kiadási összegét 1.505.700.000 forintban,

*c)* a költségvetés

*ca)* ***bevételi főösszegét*** ***17.046.181.000forintban,***

*cb)* ***kiadási főösszegét 17.046.181.000forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2023. évi költségvetési előirányzata kiadási és bevételi főösszegének címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2023. évi költségvetésének kiadási főösszegén belül:

*1.* **A költségvetési kiadási előirányzatok összegét**

*a)* *személyi jellegű kiadások* *2.865.315.000 forintban,*

*b)* *a szociális hozzájárulási adó* *432.698.000 forintban,*

*c)* *a dologi jellegű kiadások* *3.167.419.000 forintban,*

*d)* *támogatásértékű működési kiadás* *5.110.000 forintban,*

*e)* *működési célú pénzeszköz átadás* *államháztartáson kívülre* *1.562.314.000 forintban,*

*f)* *társadalom és szociál politikai támogatás* *11.500.000 forintban,*

*g)* *az ellátottak pénzbeni juttatásai* *0 forintban,*

*h)* *törvényi előírásokon alapuló befizetés* *595.319.000 forintban*

*i)* *a helyi önkormányzatok előző évi elszámolásából származó kiadások 0 forintban,*

*2.* **A felhalmozási célú kiadások összegét**

*a)* *felújítási kiadások* *1.167.597.000 forintban,*

*b)* *beruházási kiadások* *1.486.253.000 forintban,*

*c)* *támogatásértékű felhalmozási kiadás* *1.000.000 forintban,*

*d)* *felhalmozási célú pénzeszköz átadás* *államháztartáson kívülre* *1.334.616.000 forintban,*

*e)* *pénzügyi befektetések* *7.130.000 forintban,*

*f)* *adott kölcsönök* *220.000.000 forintban,*

*3.* **Finanszírozási műveletek kiadási előirányzatát**

*a)* *működési kiadás (folyószámla hiteltörlesztés)* *500.000.000 forintban,*

*b)* *felhalmozási kiadás (hiteltörlesztés)* *192.248.000 forintban*

*c)* *b)* *felhalmozási kiadás (hitelkiváltás)* *729.353.000 forintban*

*d)* *államháztartáson belüli megelőlegezés visszaf.* *84.099.000 forintban* a költségvetési kiadások tekintetében a 4 – 5. 5/A., mellékletekben részletezettek szerint, a felhalmozási kiadások tekintetében a 6., 6/A., mellékletben megjelölt feladatokkal és előirányzatokkal állapítja meg. A képviselő-testület a 2023. évi normatív hozzájárulások jogcímek szerinti bontását a 11. melléklet, valamint a központi költségvetési támogatások normatív hozzájárulások intézmények szerinti bontását a 11/I. melléklete szerint hagyja jóvá. A 12. melléklet az éves előirányzat felhasználási ütemterv részletezését állapítja meg. A képviselő-testület a 2023. évet érintően a helyi adósságot keletkeztető éves kötelezettségvállalás (hitelképesség) felső határát prognosztizálja a tárgyévet követő tíz évben, melyet a 15. melléklet, az európai uniós támogatással megvalósuló programok, projektek jegyzékét a rendelet 16. melléklete szerint hagyja jóvá. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá. Az önkormányzat adósságállományát kezességvállalás, tőke és kamatok ütemezett törlesztését a 19. mellékletben, az önkormányzatnak a 2022. évre vonatkozó beruházási hitelfelvételének feladatonkénti felsorolását a 19/I. mellékletben, a 2020. évben elindított beruházási hitel felvételének feladatonkénti bemutatását a 19/II. mellékletben, a 2023. évi fejlesztési hitelfelvételből finanszírozandó feladatok felsorolását a 19/III. mellékletben részletezettek szerint hagyja jóvá.”

**2. §**

A 2023. évi költségvetéséről szóló 5/2023. (II. 15.) önkormányzati rendelet 4. § (1) bekezdése helyébe a következő rendelkezés lép:

„(1) Az önkormányzat 2023. évi költségvetésében 16.771.000 forint működési általános tartalékkal, 10.348.000 forint működési cél- és 2.657.091.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

**3. §**

(1) A 2023. évi költségvetéséről szóló 5/2023. (II. 15.) önkormányzati rendelet 2. melléklete helyébe az 1. melléklet lép.

(2) A 2023. évi költségvetéséről szóló 5/2023. (II. 15.) önkormányzati rendelet 3. melléklete helyébe a 2. melléklet lép.

(3) A 2023. évi költségvetéséről szóló 5/2023. (II. 15.) önkormányzati rendelet 4. melléklete helyébe a 3. melléklet lép.

(4) A 2023. évi költségvetéséről szóló 5/2023. (II. 15.) önkormányzati rendelet 5. melléklete helyébe a 4. melléklet lép.

(5) A 2023. évi költségvetéséről szóló 5/2023. (II. 15.) önkormányzati rendelet 6. melléklete helyébe az 5. melléklet lép.

(6) A 2023. évi költségvetéséről szóló 5/2023. (II. 15.) önkormányzati rendelet 7. melléklete helyébe a 6. melléklet lép.

(7) A 2023. évi költségvetéséről szóló 5/2023. (II. 15.) önkormányzati rendelet 11. melléklete helyébe a 7. melléklet lép.

(8) A 2023. évi költségvetéséről szóló 5/2023. (II. 15.) önkormányzati rendelet 12. melléklete helyébe a 8. melléklet lép.

(9) A 2023. évi költségvetéséről szóló 5/2023. (II. 15.) önkormányzati rendelet 15. melléklete helyébe a 9. melléklet lép.

(10) A 2023. évi költségvetéséről szóló 5/2023. (II. 15.) önkormányzati rendelet 16. melléklete helyébe a 10. melléklet lép.

(11) A 2023. évi költségvetéséről szóló 5/2023. (II. 15.) önkormányzati rendelet 17. melléklete helyébe a 11. melléklet lép.

(12) A 2023. évi költségvetéséről szóló 5/2023. (II. 15.) önkormányzati rendelet 19. melléklete helyébe a 12. melléklet lép.

**4. §**

Ez a rendelet 2023. április 30-án lép hatályba.

**A j k a, 2023. április 29.**

**Kihirdetés napja: 2023. április 29.**

**Schwartz Béla Dr. Jáger László**

 **polgármester címzetes főjegyző**

**Végső előterjesztői indokolás**

Ezen rendeletmódosítási javaslat az államháztartásról szóló 2011. évi CXCV. törvény 34. § (4)

bekezdése lehetővé teszi, hogy a képviselő-testület, legkésőbb a költségvetési beszámoló határidejéig, - december 31-ei hatállyal - módosíthatja költségvetési rendeletét.

Ezen rendeletmódosítási javaslatban feldolgoztuk:

A képviselő-testület a város költségvetési rendeletének 2022. évi végrehajtását, a 12/2023. (IV.21.) önkormányzati rendeletével fogadta el, melyben a 2022. évi költségvetési maradvány elszámolását is bemutatjuk.

A zárszámadási rendelet 4. § (1) bekezdésében meghatározottak szerint a költségvetési maradvánnyal módosítottuk a 2023. éves költségvetést. A 2022. évi költségvetési maradvány -128.566.000 forint az alábbi részletezettséggel:

     3.225 eFt Ajka Városi Óvoda,

          80 eFt Regenbogen Német Nemzetiségi Óvoda,

     1.993 eFt Városi Intézmények Működtető Szervezete,

     1.472 eFt Nagy László Városi Könyvtár és Szabadidő Központ,

   14.330 eFt Szociális Szolgáltató és Gondozási Központ,

          39 eFt Városi Bölcsőde,

     1.353 eFt Ajkai Család- és Gyermekjóléti Központ,

-158.453 eFt Ajka Város Önkormányzata,

     7.395 eFt Ajkai Közös Önkormányzati Hivatal.

Sajáthatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/11-5/2023. számú határozatban megjelölt előirányzatok átvezetésre került. Ajka Város Önkormányzata az „Ajka város víziközmű hálózatának hatékonyságnövelése kék-zöld infrastruktúra elemekkel-előkészítés – KEHOP-2.1.3-15-2023-00108” pályázaton konzorciumi tagként 208.013.488 Ft felhalmozási vissza nem térítendő támogatást nyert, melyből 166.124.479 Ft előlegként, az ÁFA összege 41.889.010 forint utófinanszírozás keretében kerül lehívásra. A kiadások a pályázati költségtáblának megfelelően kerültek felosztásra.

A módosítás tartalmazza még a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 17.046.181 eFt-ra változik, az előző módosításhoz képest a növekedés 766.014 eFt.

Az előterjesztés készítésének lezárása 2023. április 25-én történt.

**Bevételek**

**Normatív támogatások**

A Magyar Államkincstár, mint az önkormányzatok központi költségvetésből származó támogatásai elszámolása felülvizsgálata tárgyában első fokon eljáró hatóság, a központi költségvetésből származó támogatásai 2021. évi elszámolásának szabályszerűségét a támogatások felhasználása jogszerűségét felülvizsgálta.

Az önkormányzat javára a felülvizsgálat eredményeként 1.779.870 forint a központi költségvetésből származó pótlólagos támogatásra való jogosultságot állapított meg. A támogatás előirányzatát a központi támogatások korrekciója előirányzathoz csoportosítottuk át.

A helyi önkormányzatok visszafizetési kötelezettsége, pótlólagos támogatása (Ávr. 111. §), és a jogtalan igénybevétele után fizetendő ügyleti kamata (Ávr. 112.§) szabályait figyelembe véve, az önkormányzatot megillető pótlólagos 2022. évi támogatás 2.732.690 forint. A támogatás előirányzatát a központi támogatások korrekciója előirányzathoz csoportosítottuk át.

Európa Kulturális Fővárosa programhoz kapcsolódó megállapodás alapján Ajka város Önkormányzatának fizetendő díja 21.651.799 forint. A hozzájárulás díj mértéke Ajka 2023. január 1-jén nyilvántartott lakossága számától, mely 27.239 fő, valamint A tárgyév első naptári félévének első napján lévő árfolyam (járásközpont esetén kettőszerese) 400,25 Ft/EUR. Az eredeti költségvetés 20.000 eFt-ot tartalmazott, ezért a különbözettel az előirányzatot megemeltük, a tartalékok terhére.

A 68/2023. (III.10.) Korm. rendelet a minimálbér és garantált bérminimum, valamint a pedagógusok bérének 2023. január 1-jétől történő emeléséhez a települési önkormányzatok számára biztosítandó támogatásból az önkormányzat 170.661.525 forint támogatásban részerül. Az előirányzatot a központi támogatások korrekciója előirányzathoz csoportosítottuk át, mivel az intézmények a hatályos minimálbér és bérminimummal tervezték meg a 2023. évi eredeti költségvetésüket.

**Egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2023. áprilisig 191.792 forint érkezett, mely előirányzattal az érintett intézmény költségvetését megemeltük:

|  |  |  |  |  |
| --- | --- | --- | --- | --- |
|  **Városi bölcsőde** | **Bér** | **Járulék** | **Összesen** |   |
|   | 40 947 | 5 324 | 46 271 | január |
|   | 42 927 | 5 580 | 48 507 | február |
|   | 42 927 | 5 580 | 48 507 | március |
|   | 42 927 | 5 580 | 48 507 | április |
| **Összesen** | **169 727** | **22 065** | **191 792** |   |

**Szociális ágazat összevont pótlék**

Szociális ágazatban dolgozók részére a 2023. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére májusig 27.920.927 forint érkezett, mely előirányzattal az érintett intézmények költségvetését megemeltük:

|   | **Bér** | **Járulék** | **Összesen** |   |
| --- | --- | --- | --- | --- |
| **Szociális Szolg. és Gond. Kp.** | 3 245 897 | 421 602 | 3 667 499 | január |
|   | 3 284 292 | 426 968 | 3 711 260 | február |
|   | 3 290 240 | 427 749 | 3 717 989 | március |
|   | 3 222 828 | 418 977 | 3 641 805 | április |
| **Összesen** | **13 043 257** | **1 695 296** | **14 738 553** |   |
|   |   |   |   |   |
| **Városi bölcsőde** | 140 999 | 18 330 | 159 329 | január |
|   | 145 002 | 18 849 | 163 851 | február |
|   | 145 000 | 18 850 | 163 850 | március |
|   | 144 240 | 18 751 | 162 991 | április |
| **Összesen** | **575 241** | **74 780** | **650 021** |   |
|   |   |   |   |   |
| **Családi és Gyj. Kp.** | 2 875 122 | 362 067 | 3 147 189 | január |
|   | 2 822 942 | 366 982 | 3 189 924 | február |
|   | 2 745 381 | 356 904 | 3 102 285 | március |
|   | 2 737 128 | 355 827 | 3 092 955 | április |
| **Összesen** | **11 180 573** | **1 441 780** | **12 532 353** |   |

**K i a d á s o k**

Ajka 60 program

A korábbi években meghirdetett Ajka60 program sorozat keretében a városrészek a részvételük eredményessége alapján különböző mértékű önkormányzati támogatásban részesültek. A programokhoz kapcsolódó díjakból a településrészek különböző célokat finanszíroztak.

A Csikólegelő városrészben az elnyert 18.000 eFt-ból az előző években 3.000 eFt került felhasználásra. A további felhasználható 15.000 eFt a fejlesztési előirányzatok között szerepel. A jelen költségvetési módosításban 3.000 eFt-ot átcsoportosítottunk a működési kiadásokhoz a „Csikólegelői fitneszpark” avatására.

Felhalmozási pénzeszköz átadás államháztartáson kívülre feladatok közül a Csingervölgy Nonprofit Kft. Kristály Múzeum felújítása tervezett előirányzatból átcsoportosítunk 15.639 eFt-ot az AVAR Kft. – Városliget rendezvénytér kialakítása előirányzatához.

A Kristály Múzeum tervezett felújítás pályázati lehetőség vizsgálata miatt egyelőre csúszik, a fontos beavatkozások így a közműrendszerek szétválasztása, tervezési feladatok elkészülnek, így a tervezett előirányzat ebben az évben elégséges.

A Városliget rendezvénytér kialakítása tervezett előirányzatból a beruházás elkészül, az „Élhető Város” projekt miatti műszaki tartalom összhangjának, például az azonos közvilágítási rendszer elemek telepítése, egyéb kiegészítő munkák elvégzése, tereprendezési feladatok megvalósulhatnak az előirányzat emelés eredményeként.

A Kristály Múzeum és terület vásárlására megtervezett 20.000 eFt tagi kölcsön formájában kerül átadásra a Csingervölgy Nonprofit Kft-nek.

Finanszírozási kiadások

Ajka Város Önkormányzatának Képviselő-testülete a 257/2022.(XI.30.) Kt. határozatában bankváltásról, hitelkiváltásról és 2.000.000.000 forint felhalmozási célú hitel felvételéről döntött.

2023. március 31-vel a fejlesztési hitelkiváltás és április 1-jével a bankváltás megtörtént, melynek a költségvetést érintő részeit 19. mellékletet módosítottuk.

Ajka város Önkormányzatának átmeneti likviditás biztosítása céljából 500.000.000 forint összegű, naptári éven belüli lejáratú folyószámla hitelkeretre vonatkozó kölcsönt vesz fel a

* 245/2022. (XI.23.) Kt. határozata alapján a Raiffeisen Bank Nyrt-től 2023. január 1-jétől, 2023. március 31-ig,
* 257/2022. (XI.30.) Kt. határozata alapján a Takarékbank Zrt-től 2023. április 1-jétől 2023. december 28-i lejárattal. A folyószámlahitelt a jogszabályi előírásoknak megfelelően az első költségvetési rendelet módosításánál került beépítésre.

A 257/2022.(XI.30.) Kt. határozatában tervezett 2.000.000.000 forint hitel felvételét a jogszabályi előírásoknak megfelelően az első költségvetési rendeletbe beépítettük. Az előzetes tárgyalások alapján a költségvetési rendeletben a 15., 19. mellékletekben pontosításokat hajtottunk végre a Kormány engedély benyújtásához.

Karbantartási előirányzatok

Az 5/2023. (II.15.) önkormányzati rendelet 13. § (3) bekezdése alapján 2022. évi jóváhagyott karbantartási előirányzatok intézmények részére történő átadását az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 11., 12., 15., 16., 17., 19. mellékletek kerültek módosításra és kiegészítésre.

**A j k a, 2023. április 29.**

 **Dr. Jáger László**

 **címzetes főjegyző**